Diari Oficial de la Generalitat Valenciana


Sumari del DOGV 3661, del 07-01-2000 (2000/12)

RESOLUCIÓ de 23 de desembre de 1999, del secretari general de la Presidència de la Generalitat Valenciana, per la qual es convoquen 24 beques per a la realització de pràctiques professionals de periodisme i audiovisuals.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3661

Data del DOGV
:   07-01-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/12


Data del document
:   23-12-1999

Organisme emissor
:   Presidència de la Generalitat

Tipus de document
:   Resolució

Descriptors 

:   * suport econòmic
    * assignació per estudis
    * ajuda pública
    * professió de la comunicació
    * indústria audiovisual

RESOLUCIÓ de 23 de desembre de 1999, del secretari general de la Presidència de la Generalitat Valenciana, per la qual es convoquen 24 beques per a la realització de pràctiques professionals de periodisme i audiovisuals. [2000/M12]
  
 En el marc de la política dirigida a la millora i especialització dels professionals de la comunicació, la Presidència de la Generalitat Valenciana convoca la concessió de beques perquè els joves accedisquen a la realització de pràctiques professionals, segons el que disposa el Decret 108/1992, del 6 de juliol, del Govern Valencià, pel qual es regula la concessió de beques.
  
L'actuació anterior es recull en els objectius i activitats del programa 41.87.040.01, i existeix suficient consignació pressupostària en el projecte de Pressupost de la Generalitat Valenciana per a l'exercici del 2000, i queda condicionada la resolució de la convocatòria a la seua aprovació.
  
D'acord amb les facultats que em confereix l'article 47.3 de la Llei d'Hisenda Pública i l'article 3 c) del Decret 13/1999, de 30 de juliol, pel qual el president de la Generalitat Valenciana delega en el secretari general l'exercici de les competències que li corresponen com a màxim titular de l'Àrea de la Presidència en matèria pressupostària, d'acord amb la Llei d'Hisenda Pública de la Generalitat Valenciana, les seues normes de desplegament i les lleis de pressupost, resolc:
  
Primer
  
Convocar 24 beques per a realitzar pràctiques professionals de periodisme i audiovisuals.
  
Segon
  
Aprovar les bases adjuntes, que han de regir la convocatòria.
  
Tercer
  
L'import de les beques es finançarà amb càrrec a la línia 401/000/00 del programa 07.19.149.55, del Pressupost de la Generalitat Valenciana per a l'any 2000, amb una quantia màxima de vint milions cinc-centes vint mil pessetes (21.970.183 PTA).
  
Quart
  
Contra aquesta ordre, que posa fi a la via administrativa, es podrà interposar potestativament un recurs de reposició davant el mateix òrgan que ha dictat l'acte, en el termini d'un mes comptador des de l'endemà a la seua publicació, de conformitat amb el previst als articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de la seua publicació, d'acord amb allò establert en els articles 10 i 46 de la Llei de Jurisdicció Contenciosa Administrativa, sense perjudici que puga interposar-se qualsevol altre que es considere oportú.
  
València, 23 de desembre de 1999.- El secretari general: Vicente Gomis Cerdán.
  
Bases de la convocatòria per a la concessió de 24 beques per a la realització de pràctiques professionals de periodisme i audiovisuals.
  
Primera. Objecte
  
Les beques tenen com a objecte la formació complementària i l'especialització de joves professionals de la comunicació periodística i audiovisual.
  
Segona. Nombre i destinació de les beques
  
Es convoquen 24 beques per a la realització de pràctiques de periodisme (tipus PE) i audiovisuals (tipus AU).
  
Mitjançant la resolució del secretari general de la Presidència de la Generalitat Valenciana, i amb caràcter previ a la seua adjudicació, s'establirà el nombre de beques per cada tipus, com també la seua destinació.
  
Tercera. Dotació, duració i pagament de les beques
  
La dotació de cadascuna de les beques és de noranta-cinc mil pessetes (95.000 PTA) brutes mensuals.
  
El període d'aprofitament de les beques serà de 9 mesos, i acabarà el 31 de desembre de l'any 2000. No obstant això, dit període podrà prorrogar-se a l'exercici del 2001, amb les condicions següents.
  
- El període de pròrroga acabarà amb la incorporació dels becaris/àries corresponents a la convocatòria del 2001.
  
- Que existeix una consignació pressupostària en l'exercici del 2000.
  
L'import de les beques es pagarà mensualment, prèvia certificació de la Subsecretaria de l'Oficina del Portaveu i Comunicació.
  
Quarta. Requisits
  
Els aspirants hauran de reunir els següents requisits , segons el tipus de beca que sol·liciten.
  
Tipus PE: llicenciatura en Ciències de la Informació, branca de Periodisme o llicenciatura de Periodisme.
  
Tipus AU: llicenciatura en Ciències de la Informació, branca d'Imatge Visual i Auditiva o llicenciatura en Comunicació Audiovisual.
  
Cinquena. Formalització de les sol·licituds.
  
El model de sol·licitud (annex) estarà a disposició de les persones interessades en els punt següents:
  
- Registre General de la Presidència de la Generalitat Valenciana, carrer de l'Historiador Chabás, 2 de València.
  
- Delegació territorial del Consell de la Generalitat Valenciana, a València, carrer de Gregori Gea, 27, 4609 València.
  
- Delegació territorial del Consell de la Generalitat Valenciana, a Castelló de la Plana, carrer Major 78, 12562 Castelló de la Plana.
  
- Delegació territorial del Consell de la Generalitat Valenciana, a Alacant, avinguda del doctor Gadea, 10, 0301 Alacant.
  
Els/les candidats/es hauran de presentar-les degudament complimentades al Registre de cadascuna de les direccions indicades o trametre-ho per qualsevol de les formes que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i aportaran la documentació següent:
  
a) Títol de llicenciat
  
b) Currículum.
  
c) Fotocòpia compulsada del DNI
  
d) Expedient acadèmic, amb la nota mitjana oficial
  
e) Declaració jurada de no tenir relació laboral i de no gaudir de cap altra beca.
  
f) Declaració jurada de disponibilitat per a residir en qualsevol localitat de la Comunitat Valenciana, i de disponibilitat horària.
  
g) Qualssevol altres documents que acrediten la possessió de títols, mèrits docents, investigadors o professionals que es desitge al·legar.
  
h) Si és home, haver fet el servei militar, o la prestació social substitutòria.
  
Tots els documents s'acreditaran mitjançant compulsa, en el moment de la presentació de les sol·licituds.
  
Sisena. Termini de presentació de les sol·licituds
  
El termini de presentació de sol·licituds serà de 15 dies hàbils, comptadors a partir de l'endemà al de la publicació d'aquesta convocatòria en el Diari Oficial de la Generalitat Valenciana.
  
Setena. Procés de selecció.
  
Per a l'examen de les sol·licituds de beques es constituirà una comissió avaluadora, presidida per la cap de l'Àrea de l'Oficina del Portaveu, senyora Pilar Carbonell Escolano, de la qual formaran part:
  
- Amparo Castellano Estornell.
  
- Patricia Corrons Nicasio.
  
Actuarà com a secretari, sense ser membre de l'òrgan col·legiat, un tècnic designat per l'Oficina del Portaveu. El secretari actuarà amb veu però sense vot.
  
La comissió podrà estar assessorada pel personal tècnic o professional que considere necessari i que podrà assistir a les sessions amb veu però sense vot. Així mateix podrà convocar els candidats que considere convenient per a comprovar, mitjançant entrevista, aquells extrems o mèrits adduïts que considere d'interès.
  
La selecció dels/les becaris/àries s'efectuarà d'acord amb la puntuació obtinguda per l'aplicació del barem següent:
  
a) Expedient acadèmic: un màxim de 6 punts en funció de la nota mitjana obtinguda en l'expedient acadèmic, d'acord amb l'escala següent escala:
  
Nota mitjana 5: 1 punt
  
 " 6: 2 punts
  
 " 7: 3 punts
  
 " 8: 4 punts
  
 " 9: 5 punts
  
 " 10: 6 punts
  
Les fraccions corresponents a les notes mitjanes s'arrodoniran per excés, en cas de ser aquestes superiors a 0,5.
  
b) Coneixements de valencià: un màxim de 3 punts en funció dels nivells de coneixement del valencià establerts per la Junta Qualificadora de Coneixements de Valencià, convenientment acreditats pels certificats i títols que lliura la Junta, d'acord amb l'escala següent:
  
Oral: 0,75 punts
  
Elemental: 1,50 punts
  
Mitjà: 2,25 punts
  
Superior: 3 punts
  
c) Coneixement d'altres idiomes comunitaris: un màxim d'1 punt, d'acord amb les següents especificacions.
  
I. Només tindran validesa els títols lliurats per les escoles oficials d'idiomes situades en territori espanyol.
  
II. Cada curs superat es puntuarà amb 0,10 punts amb el màxim total d'1 punt per al conjunt dels idiomes i cursos acreditats.
  
d) Entrevista: un màxim de 7 punts. En l'entrevista es valorarà l'experiència professional i coneixements de l'administració autonòmica.
  
Acabat el procés selectiu, la comissió elaborarà una proposta de concessió de beques que contindrà la relació de beneficiaris i una borsa de reserva prioritzada, en funció de la puntuació obtinguda, per a cobrir les vacants que puguen produir-se per renúncia o abandonament.
  
Vuitena. Concessió
  
Les beques s'adjudicaran per resolució de la Presidència de la Generalitat, a la vista de la proposta de la comissió avaluadora, en el termini màxim de quatre mesos a partir de l'endemà de l'acabament de presentació de sol·licituds. La no resolució d'adjudicacions dins el termini establert anteriorment, produirà l'efecte de la desestimació presumpta de les sol·licituds presentades.
  
La resolució de concessió es publicarà en el Diari Oficial de la Generalitat Valenciana.
  
Novena. Obligacions i incidències
  
Les beques d'aquesta convocatòria són incompatibles amb el benefici de qualsevol altra beca, ajuda o activitat laboral regular. La infracció d'aquesta regla deixarà sense efecte la beca adjudicada.
  
La condició de becari no genera cap relació laboral amb la Generalitat Valenciana, ni amb els mitjans de comunicació amb els quals els becaris puguen anar destinats.
  
Els/les becaris/es hauran de presentar la documentació acreditativa del compliment de les seues obligacions fiscals i amb la Seguretat Social i, a més, la documentació acreditativa de tenir cobertura sanitària.
  
El secretari general de la Presidència de la Generalitat Valenciana resoldrà les incidenciès que es produïsquen durant el període de gaudi de les beques, i les deixarà sense efecte, prèvia audiència de l'interessat, si aquest incompleix sense causa justificada les condicions establertes en aquesta convocatòria, o quan no realitze l'activitat que motivà la concessió o deixara de reunir els requisits exigits. Així mateix, el secretari general tindrà la facultat d'interpretar el contingut d'aquestes bases, d'acord amb allò disposat en l'article 9 del Decret 108/1992, de 6 de juliol, del Govern Valencià, pel qual es regula la concessió de beques.
  
Acabat el període de gaudi de la beca i amb l'informe previ dels serveis, la Subsecretaria de l'Oficina del Portaveu i Comunicació de la Presidència de la Generalitat Valenciana lliurarà el certificat adient d'aprofitament, assistència i aptitud de la beca.
  
Deu. Consignació pressupostària
  
La consignació pressupostària per a atendre el pagament de les beques, queda subordinada als crèdits autoritzats i consignats en el Pressupost de la Generalitat Valenciana per a la línia 401/000/00, del programa pressupostari 92.86.137.19, de l'Oficina del Portaveu, amb un import de vint milions cinc-centes vint mil pessetes (68.216.999 PTA).
  
València, 23 de desembre de 1999.- El secretari general: Vicente Gomis Cerdán.